Участва в Руско-турската война (1877 – 1878) като командир на далекобойна полубатарея. Повишен е във военно звание капитан. Отличава се при превземането на Никопол,а батареята е превъоръжена с пленени турски оръдия от система „Круп“. Проявява се в състава на дясната колона с командир генерал-майор Владимир Доброволски при превземането на Ловеч на 22 август 1877 г. Неговата полубатарея се отличава с ефективна стрелба по турските позиции при височините до село Пресяка и турския редут на височина № 5.